open-index/open-wikipedia-markdown huggingface dataset:
אשונה היילי

**אשונה היילי** (באנגלית: **Ashawna Hailey**; 8 באוקטובר 1949 - 14 באוקטובר 2011) הייתה מדענית מחשבים ופילנתרופית אמריקאית. היא הייתה בין היוצרות של תוכנית HSPICE (גרסה ממוסחרת של SPICE), שחברות עיצוב אלקטרוני רבות ברחבי העולם משתמשות בה כדי לדמות את המעגלים האלקטרוניים. החברה שלה, Meta-Software, שעמדה מאחורי המסחור של SPICE, ייצרה שיעור צמיחה שנתי מורכב של יותר מ-25–30 אחוז בכל שנה במשך 18 שנים, ובסופו של דבר הפכה לחלק מחברת Synopsys, שמכנה את HSPICE "'תקן הזהב'". להדמיית מעגל מדויקת".

## חיים אישיים
היילי למדה באוניברסיטת טקסס טק יחד עם אחיה התאום, קים היילי, והקימה את החברה הראשונה שלה בעודה בקולג'. נולדו לה 2 ילדים, ניל היילי ונורה היילי. היילי הייתה טרנסג'נדרית, נולדה בתור שון והחלה לחיות כאישה בשלב מאוחר בחייה. הייתה חלוצה לשוויון מגדרי.

## קריירה
בשנת 1973, היילי הייתה חלק מהצוות שיצר את המיקרו-מעבד הראשון של חברת Advanced Micro Devices (AMD), ה-Am9080, על ידי הנדסה הפוכה של Intel 8080, ובשנת 1974, הזיכרון הבלתי נדיף הראשון של AMD, ה-2702 2048-bit EPROM. מוקדם יותר, היא, עם אחרים, בנתה את רצף השיגור עבור מערכת הספרינט נגד טילים בליסטיים עבור תאגיד מרטין מרייטה.

כפילנתרופית, היילי ביקשה לתקן את מדיניות הממשלה בנושא סמי פנאי. במהלך חייה תרמה לקרן ACLU, קוד ורוד: נשים למען שלום, ברית מדיניות הסמים, להאכיל את אמריקה, רשת פעולה למען יערות הגשם, אכיפת החוק נגד איסור, פרויקט מדיניות מריחואנה, ארגון ארוייד (Erowid), האגודה הרב תחומית למען מחקרים פסיכדליים (MAPS), וכיהנה במועצת המנהלים של MAPS.

## מוֹרֶשֶׁת
לאחר מותה של היילי היא הותירה ירושה בסך 10 מיליון דולר שחולקה בין MAPS, ACLU, ברית מדיניות הסמים, פרויקט מדיניות מריחואנה ובנק מזון קציר שני. במה שהדירקטוריון שלו ראה כמחווה ראויה להיילי, פרויקט מדיניות המריחואנה הקדיש מיליון דולר מהעיזבון שלה ליוזמה שאפשרה לראשונה לבוחרים להכשיר מריחואנה לשימוש פנאי בקולורדו.

## קישורים חיצוניים
* 

## הערות שוליים

קטגוריה:נדבניות אמריקאיות
קטגוריה:מדעניות אמריקאיות במאה ה-20
קטגוריה:טרנסג'נדריות אמריקאיות
קטגוריה:טרנסג'נדרים
קטגוריה:טרנסג'נדריות
קטגוריה:בוגרי אוניברסיטת טקסס טק
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
קטגוריה:אמריקאיות שנפטרו ב-2011
קטגוריה:אמריקאים שנפטרו ב-2011
אווטאר: כשף האוויר האחרון – אזולה במקדש הרוחות

**אווטאר: כַּשָּף האוויר האחרון – אזולה במקדש הרוחות** (באנגלית: **Avatar: The Last Airbender – Azula in the Spirit Temple**) הוא רומן גרפי מאת פיית' ארין היקס , פיטר ורטמן, אדל מאטרה ו-Comicraft . זהו ספר הקומיקס השלושה עשר בסדרת הקומיקסים מהזיכיון האמריקאי "אווטאר: כשף האוויר האחרון", ומהווה המשך לספר "אווטאר: כשף האוויר האחרון – צל וערפל" ולעלילת סדרת הטלוויזיה "אווטאר" של ניקלודיאון וגם משמש כפריקוול לסדרה "האגדה של קורה".

הספר יצא לאור על ידי חברת ההוצאה האמריקאית, דארק הורס קומיקס ב-1 בנובמבר 2023.

## הפקה ויצירה
הספר נחשף לראשונה באירוע הקומיק-קון, סן דייגו ביולי 2022. חברת ההוצאה האמריקאית, דארק הורס קומיקס, הודיעה בתחילה כי הספר אמור לצאת לאור ב-26 בספטמבר 2023 ולחנויות הקומיקס החל מ-27 בספטמבר 2023 אך תאריך היציאה נדחה לבסוף ל-1 בנובמבר 2023.

דארק הורס קומיקס חשפו כי הספר יהיה מפרי יצירתם של פיית' ארין היקס , פיטר ורטמן, אדל מאטרה ו-Comicraft . ועל פי הפרסומים, הספר יעסוק בהתמודדותה של הנסיכה אזולה עם עברה.

## קבלה
אלכס שלזינגר מאתר Screen Rant כתב כי בהתבסס על המדיות הקודמות מהזיכיון, אזולה היא דמות מסובכת בעלת בעיות נפשיות חמורות ועבר טראומטי. היא עשתה דברים איומים לאחיה ולאומתה, ויהיה מרתק לראות האם היא תהיה מסוגלת לכפר על חטאיה ברומן הגרפי העומד לצאת.

איב ואסקז מ-Screen Rant תיארה כי המעריצים תוהים האם אזולה תתמיד בתעלוליה הישנים ותגרום לצרות בעולם הרוחות, או שמא תעבור מסע מכפר ותפתח דף חדש. היא ציינה כי התיאור בעטיפת הספר שנחשף, מראה את אזולה נכנסת אל תוך מבנה מאובק, דבר שתומך בתיאוריה שהמקום לא ייושב על ידי בני אדם במשך זמן רב, מה שמרמז על כך שאולי אזולה מחפשת מידע מהעבר. היא הוסיפה כי בגדיה מרופטים של אזולה עלולים להעיד על כך שהיא התרחקה מאורח החיים היוקרתי שלה כנסיכה, ומציעים את הפרשנות שאולי היא מחפשת תשובות איך להיות טובה יותר מהנסיכה חסרת המעצורים שהייתה.

## ראו גם

* אווטאר: כשף האוויר האחרון – צל וערפל
* אווטאר: כשף האוויר האחרון (קומיקס)

## קישורים חיצוניים
* Azula in the Spirit Temple באתר פאנדום

## הערות שוליים

קטגוריה:ספרי 2023
קטגוריה:ספרי דארק הורס קומיקס
קטגוריה:אווטאר: כשף האוויר האחרון – קומיקס
יוסף באביטש

**יוסף באביטש** (נהגה: בַּבִּיץ'; ה'תרמ"ה, 1885 – ה'תש"ב, 1942) היה מחנך, סופר וביוגרף יהודי פולני, שנספה בשואה.

## קורות חיים
נולד בפרוז'ני ובה פעל רוב חייו. התחנך בחינוך מסורתי, ב'חדר' ובישיבות. בבגרותו השתלם בקורסים הפדגוגיים בגרודנו ומאז עסק בהוראה.

באביטש כתב ביידיש ובעברית, מלבד ספריו (שנכתבו כולם ביידיש) כתב באביטש מאמרי ביקורת, מסות וסיפורים בעיתוני היידיש הבאים: אונזער לעבען, היינט, ליטערארישע בלעטער, מאמענט ומארגען זשורנאל. וכן בעיתונים העבריים: הזמן, המליץ, הצפירה ואחרים.

בעיתון 'בדרך' פרסם בקביעות ביוגרפיות של סופרי עברית.

לאחר פרוץ מלחמת העולם השנייה נכלא בגטו פרוז'ני שבו מצא את מותו במהלך החורף של שנת ה'תש"ב (1942–1943).

## לקריאה נוספת
* **יוסף באביטש**, בתוך: ידיעות גנזים, 81 (ניסן תשל"ג), שנה 10 כרך ה: סופרים עברים שנספו בשואה, עמ' 327–328

## קישורים חיצוניים

* 
* 

קטגוריה:אנשי חינוך יהודים פולנים
קטגוריה:סופרים ומשוררים שנספו בשואה
קטגוריה:סופרים יהודים פולנים
קטגוריה:סופרי יידיש פולנים
קטגוריה:עיתונאי יידיש פולנים
קטגוריה:אנשי חינוך יהודים בלארוסים
קטגוריה:פולנים שנולדו ב-1885
קטגוריה:פולנים שנפטרו ב-1942
סוראז' (פולין)

**סוראז**' (בפולנית: **Suraż**) היא עיירה במחוז ביאליסטוק בפרובינציית פודלסיה בפולין. סוראז' שוכנת על גדות נהר נרב כ-27 קילומטרים דרום-מערבית לעיר ביאליסטוק, בירת הפרובינציה. בעיירה מתגוררים 986 תושבים (נכון ל-2021).

## היסטוריה

ב-1445 סוראז', שהייתה אז חלק מהדוכסות הגדולה של ליטא, קיבלה זכויות מגדבורג מהשליט קז'ימייז' היגלוני. ב-1569, עם יצירת האיחוד הפולני-ליטאי, האזור עבר לשטח הפולני באיחוד.

העיר נפגעה קשות במהלך המלחמה הצפונית הקטנה עם שוודיה במאה ה-17. במהלך מרד ינואר כנגד האימפריה הרוסית ב-1863 העיר הייתה מרכז של פעילות מורדים ובמהלך דיכוי המרד השלטון הרוסי שלל מסוראז' את הזכויות העירוניות שלה וחלק מהתושבים הוגלו לסיביר. באותה תקופה גם נקבע תוואי מסילת הרכבת בין ורשה וסנקט פטרבורג והוחלט שהוא יעבור בלאפי ולא בסוראז', מה שפגע בפוטנציאל הכלכלי שלה.

העיר סבלה נזקים כבדים הן במלחמת העולם הראשונה והן במלחמת העולם השנייה.

## הקהילה היהודית
ממוזער|שרידי בית הקברות היהודי בסוראז'
הקהילה היהודית הראשונה בסוראז' החלה כנראה ב-1525, אך כעבור כמאה שנה באמצע המאה ה-17 העיר קיבלה את פריווילגיית Privilegium de non tolerandis Judaeis, זכות שניתנה לערים מסוימות באיחוד הפולני-ליטאי שלא להתיר יישוב יהודים, והקהילה באה אל קיצה.

הקהילה נוצרה מחדש בסוף המאה ה-18 ובמפקד אוכלוסין ב-1799 נמנו במקום 12 יהודים. במהלך המאה ה-19 נרשם גידול משמעותי באוכלוסייה היהודית והיא הגיעה לשיאה במפקד 1897 כשהיו בסוראז' 368 יהודים, 23% מכלל האוכלוסייה. בסביבות 1865 הוקמו בית קברות יהודי ובית כנסת.

לאחר מלחמת העולם הראשונה, במהלכה נהרס בית הכנסת המקומי, יהודים רבים היגרו לערים הגדולות בפולין או לארצות הברית, הקהילה הרשמית פורקה והיהודים הוכפפו לקהילת זבלודוב הקרובה יחסית. האוכלוסייה היהודית צנחה ל-120 תושבים ב-1921 ול-40 בלבד ערב מלחמת העולם השנייה.

בתחילת המלחמה סוראז' הייתה בכיבוש ברית המועצות ולא הייתה השפעה משמעותית על חיי היהודים המקומיים. זמן קצר לאחר תחילת הכיבוש של גרמניה הנאצית במבצע ברברוסה בקיץ 1941 רופאים יהודיים מסוראז' אולצו לשרת בבית חולים שדה של הגרמנים. תוך זמן קצר היהודים רוכזו וכעבור שבועיים הם הועברו לגטו ביאליסטוק, שרוב יושביו נשלחו למחנה ההשמדה טרבלינקה ב-1943.

## קישורים חיצוניים

* 

## הערות שוליים

קטגוריה:פודלסיה: יישובים
מאגר גלעד

**מאגר גלעד**, (שמו הרשמי "מאגר נחל רז"). היא בריכה שנבנתה כמאגר מים לאצירת מי נחל רז לפני שהוא חובר לנחל התנינים הממוקם באזור קיבוץ גלעד. המאגר הוקם על ידי אנשי הקיבוץ, כדי להשקות במימיו את מטעי האבוקדו השייכים לקיבוץ. אל המאגר נשפכים גם מי קולחין של קיבוץ דליה. מי מאגר זה מזוהמים.
בנוסף בשנת 2023 נכנסה אזהרה ע״פ מדגם מים של רשות הטבע והגנים ויצא אזהרת עכברת גם במאגר השני. 
טעות בתכנון הביאה ליצירת בריכה ממערב למאגר. מי בריכה זו ניזונים ממי נחל רז.

## צמחייה
באזור הבריכה הגדולה צומחים עצי אלון תבור וצמחיית גדות סבוכה כקנה מצוי, סוף, דרדרים, רקפות, כלניות והרדופים.

## הערות שוליים

קטגוריה:רמות מנשה
גלעד
אליפות אירופה באתלטיקה באולם 2023

**[[אליפות אירופה באתלטיקה באולם]]** ה-37 נערכה באיסטנבול, טורקיה בין ה-2 במרץ ל-5 במרץ 2023.

## טבלת המדליות

## אתלטית מצטיינת
* פמקה בול (), זכתה פעם שנייה ברציפות, בשתי מדליות זהב, בריצת 400 מטר ובריצת שליחות 4x400 מטר.

## אתלט מצטיין
* יקוב אינגבריגטסן (), זכה פעם שנייה ברציפות, בשתי מדליות זהב אישיות, בריצת 1500 מטר ובריצת 3000 מטר.

## שיא עולם
* נפיסטו ת'יאם (), קבעה בקרב חמש שיא עולם חדש של 5055 נקודות.

## תוצאות התחרות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

## קישורים חיצוניים

* 

קטגוריה:2023 בספורט
קטגוריה:אליפויות אירופה באתלטיקה
קטגוריה:תחרויות ספורט בפולין
קטגוריה:2023 בטורקיה
יליזובו

**יליזובו** (ברוסית: **Елизово**) היא עיירה הממוקמת בחצי האי קמצ'טקה במזרח רוסיה. היא משתייכת למחוז קמצ'טקה.

## היסטוריה
היישוב נוסד בשנת 1848 ככפר בשם "סטארי אוסטרוג" (Stary Ostrog). בשנת 1897 שונה שם היישוב ל"זאבוייקו" (Zavoyko) על שמו של האדמירל וסילי זאבוייקו  אשר הנהיג בקרב ההגנה על פטרופבלובסק  כנגד צבאות האימפריה הבריטית והאימפריה הצרפתית שתקפו את העיר בשנת 1854, במהלך מלחמת קרים. שם היישוב שונה ליליזובו בשנת 1924. הוענק ליישוב מעמד עירוני  בשנת 1964, והוא הוכרז כעיירה בשנת 1975.

## גאוגרפיה
העיירה ממוקמת בגובה של כ־20 מטרים מעל פני הים, כ־10 קילומטרים מחופי האוקיינוס השקט וכ־12 קילומטרים מצפון־מזרח לפטרופבלובסק־קמצ'טסקי, בירת החבל. כ־25 קילומטרים מצפון־מזרח לעיירה נמצאים שניים מהרי הגעש של קמצ'טקה: קוריאקסקי ואווצ'ינסקי.

## דמוגרפיה
נכון לאומדן משנת 2018, בעיירה מתגוררים כ־39,200 תושבים, ירידה קלה מאז מפקד האוכלוסין בשנת 2010, אז התגוררו בעיירה 39,569 תושבים. אוכלוסיית העיירה פחתה בכמה אלפים מאז מפקד האוכלוסין של שנת 1989 ומפקד האוכלוסין בשנת 2002.

נכון לשנת 2010, 89.4% מאוכלוסיית העיירה הם רוסים, 3.5% הם אוקראינים, 1.5% קוריאנים, 0.6% הם טטרים, 0.6% הם בלארוסים ו־4.4% הם אחרים.

## תחבורה
ממזרח לעיירה נמצא נמל התעופה אליזובו  ממנו יוצאות טיסות ליעדים שונים ברוסיה, הבולטים שבהם הם מוסקבה, ולדיווסטוק וחברובסק. בנוסף, העיירה מחוברת לכביש הראשי של חצי האי. נהר אוואצ'ה  עובר דרך העיר ונשפך לאוקיינוס השקט מספר קילומטרים דרומה. ישנו גשר אחד לרכבים אשר מחבר בין שני חלקי העיר משני צידי הנהר.

## קישורים חיצוניים

## הערות שוליים

קטגוריה:רוסיה: ערים
קטגוריה:חבל מנהלי קמצ'טקה: גאוגרפיה
קטגוריה:יישובים שהוקמו ב-1848
יהונתן גרנות

ממוזער|פרופ' יהונתן (יוני) גרנות

**יהונתן (יוני) גרנות** (נולד ב-19 באוקטובר 1971) הוא אסטרופיזיקאי, פרופסור מן המניין לפיזיקה במחלקה למדעי הטבע והחיים באוניברסיטה הפתוחה, וחוקר במרכז המחקר באסטרופיזיקה של האוניברסיטה הפתוחה (ARCO).

## ביוגרפיה
נולד בקיימברידג' אנגליה כאשר אביו שהה שם בשנת שבתון. אביו, פרופ' יצחק גרנות היה פרופסור לכימיה במכון הביולוגי בנס ציונה, ואמו רות לבית זקס הייתה בעלת תואר שני בכימיה ועבדה כמורה לכימיה בבית ספר. לגרנות אח אחד. למד בתיכון בקריית החינוך ע"ש אהרן קציר ברחובות.

בשנים 1990–1992 שירת שרות חובה בצבא.

לאחר שירותו הצבאי למד באוניברסיטה העברית בירושלים לתואר ראשון, שני ושלישי. בשנים 1993-1996 למד לתואר ראשון בפיזיקה ובמתמטיקה וסיים את לימודיו בהצטיינות. בשנים 1996–1998 למד לתואר שני בפיזיקה וסיים גם לימודים אלה בהצטיינות. את עבודת התיזה שעסקה בעקומות אור, ספקטרום ודמויות של הזוהר שאחרי בהבזקי קרינת גמא כתב בהנחיית פרופ' צבי פירן. בשנים 1998–2001 למד לתואר שלישי. את עבודת הדוקטור שעסקה בזוהר שבעקבות הבזקי קרינת גמא, כתב שוב בהנחיית פרופ' צבי פירן.

לאחר מכן נסע לארצות הברית, והיה בפוסט-דוקטורט במכון למחקר מתקדם בפרינסטון (2001-2004). בשנים 2004–2007 היה עמית מחקר ב באוניברסיטת סטנפורד. בשנים 2007–2012 עבר לאנגליה והתמנה לפרופסור חבר (reader) ב, שם זכה במלגה ע"ש וולפסון.

בשנת 2011 חזר לארץ והתמנה כפרופסור חבר אורח (ע"ש ארסקין) באוניברסיטה העברית (2011–2012).

בשנת 2012 התמנה לפרופסור חבר באוניברסיטה הפתוחה, ובשנת 2016 התמנה לפרופסור מן המניין שם.

בנוסף הוא משמש כחוקר במרכז המחקר באסטרופיזיקה של האוניברסיטה הפתוחה (ARCO).

החל משנת 2017 הוא משמש כראש תחום פיזיקה במחלקה למדעי הטבע והחיים באוניברסיטה הפתוחה.

במקביל למשרתו באוניברסיטה הפתוחה הוא גם פרופסור באוניברסיטת ג'ורג' וושינגטון בארצות הברית.

## תחומי מחקרו
* אסטרופיזיקה של אנרגיות גבוהות: בפרט התפרצויות גמא, מגנטארים (כוכבי נייטרונים בעלי שדות מגנטיים עצומים), ערפיליות פולסארים ושאריות סופרנובה.
* הידרודינמיקה ומגנטו-הידרודינמיקה יחסותית, דינמיקה ומבנה של סילונים וגלי הלם
* בדיקות אסטרופיזיות של הפרת נווריאנטיות של לורנץ של תורת היחסות הפרטית
* עידוש כבידתי, גלי כבידה, נייטרינו באנרגיות גבוהות, קרינה קוסמית

## משפחתו
נשוי לאורית לבית מונטיא, מורה ליוגה ולשחייה בעיסוקה. אב לשלושה.

מתגורר בפרדסיה.

## פרסומיו
### מבחר ממאמריו
גרנות פרסם יותר מ־170 מאמרים מדעיים בתחומי התמחותו. להלן מבחר מהם:
*  (המאמר עוסק בקרינת הזוהר שבעקבות התפרצויות גמא מסילונים הנצפים הרחק מציר הסימטריה שלהם).
* (המאמר עוסק בקיטוב קווי של התפרצויות גמא: ההשלכות של שדה מגנטי סדור).
* (המאמר, שנכתב בשיתוף עם חוקרים רבים מלבד ארבעת הכותבים הראשיים הנזכרים, עוסק בחסם על התלות של מהירות האור בריק באורך הגל היכולה לנבוע מכבידה קוואנטית).
* (המאמר עוסק בהאצה מגנטית אימפולסיבית של זרימות יחסותיות).
* (המאמר עוסק בתובנות על המגנטאר Swift J1834.9-0846 מתוך ערפילית הרוח שלו).

### מאמרים בעברית לציבור הרחב
* 
* 

## קישורים חיצוניים
* 
* 
*
*
*

## הערות שוליים

קטגוריה:אסטרופיזיקאים ישראלים
קטגוריה:סגל האוניברסיטה הפתוחה: מדעי הטבע והחיים
קטגוריה:ישראלים ילידי אנגליה
קטגוריה:בוגרי תיכון קציר (רחובות)
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1971
Last Night (שיר של מורגן וולן)

"**Last Night**" הוא שיר שנכתב על ידי ג'ון ביירון, אשלי גורלי, ג'ייקוב קאשר הינדלין וריאן וויציק, והוקלט על ידי זמר הקאנטרי האמריקאי מורגן וולן. זה הסינגל השלישי מתוך אלבום האולפן שלו, *[[One Thing at a Time]]*, משנת 2023. השיר הגיע בשיאו למקום הראשון במצעד שירי הקאנטרי של הבילבורד בפברואר 2023. במרץ 2023, הגיע השיר למקום הראשון במצעד הבילבורד הוט 100.

## תוכן
השיר עוסק בזוג, לו "הלילה האחרון" ביחד. פיל ארנולד מ-Music Talkers שיבח את השימוש בגיטרה אקוסטית בשיר ואת ה"זרימה" של מילותיו.

## הצלחה מסחרית
השיר הגיע בשיאו למקום הראשון במצעד שירי הקאנטרי של בילבורד ב-13 בפברואר 2023, ועלה ממיקום הבכורה במקום השביעי שבוע לפני כן. בשבוע זה, הסינגלים הקודמים שלו, "Thought You Should Know" ו-"You Proof" הגיעו למקומות השני והשלישי בהתאמה, כש-"I Wrote the Book" הגיע למקום העשירי.

בשבוע צאתו של *[[One Thing at a Time]]*, הגיע השיר למקום הראשון במצעד הבילבורד הוט 100. זהו שיר הקאנטרי הראשון בביצוע אמן יחיד שהגיע להישג זה במאה ה-21.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי מורגן וולן
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים על אלכוהול
קטגוריה:שירים על לילות
קטגוריה:בלדות משנות ה-2020
קטגוריה:בלדות קאנטרי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום בארצות הברית
קטגוריה:שירי פלטינה כפולה באוסטרליה
קטגוריה:שירי פלטינה בממלכה המאוחדת
סוראז' (בלארוס)

**סוראז** (בבלארוסית וברוסית: **Сураж**) היא עיירה במחוז משנה ויטבסק במחוז ויטבסק בבלארוס. העיירה שוכנת במקום בו נהר קספליה  נשפך אל נהר דווינה, במרחק של כ-45 קילומטרים צפון-מזרחית לעיר ויטבסק, בירת המחוז. בעיירה מתגוררים כ-700 תושבים (נכון ל-2022).

## היסטוריה
בסביבות 1560 הוקמה טירת סוראז' בקרבת גבולה המזרחי של הדוכסות הגדולה של ליטא וכעבור כמה שנים נוצרה סביבה ההתיישבות. ב-1616 העיירה נשרפה בפשיטה של כוחות רוסיה הצארית והם אף כבשו אותה ב-1654 במהלך מלחמת רוסיה–פולין, אך היא הוחזרה לאיחוד הפולני-ליטאי בהסכם אנדרוסובו ב-1667 שסיים את המלחמה.

בחלוקת פולין הראשונה ב-1772 האזור עבר לשליטת האימפריה הרוסית, ולאחר בקריסתה ב-1918 לשליטת הרפובליקה הסובייטית הסוציאליסטית הבלארוסית של ברית המועצות.

ב-12 ביולי 1941, במבצע ברברוסה במלחמת העולם השנייה, העיירה נכבשה על ידי כוחות גרמניה הנאצית והיא נותרה בכיבוש גרמני עד ששוחררה על ידי הצבא האדום ב-28 באוקטובר 1943.

## הקהילה היהודית
ממוזער|אנדרטה לזכר קורבנות השואה בסוראז' בבית הקברות היהודי
ראשיתה של הקהילה היהודית במקום בסוף המאה ה-18. ב-1863 נמנו בה 848 יהודים שהיו קצת יותר משליש מהאוכלוסייה וב-1897 היו בה 1,246 יהודים, 45.6% מהאוכלוסייה.

ב-1905 התרחש בסוראז' פוגרום, כחלק מאירועי מהפכת 1905. בשנים שלאחר מלחמת העולם הראשונה והקמת ברית המועצות יהודים רבים עזבו את סוראז' לערים גדולות יותר וב-1939 נמנו במקום 461 יהודים בלבד.

יהודים רבים שנמלטו מוויטבסק מפני הצבא הגרמני נתקעו ביחד עם האוכלוסייה המקומית לאחר שכיבוש סוראז' הושלם ביולי 1941. באוגוסט כלל היהודים, 674 איש, נלקחו אל מחוץ לעיירה ושם הגרמנים רצחו אותם בבור הריגה.

ב-1996 הגופות מאתר ההריגה נלקחו לבית הקברות היהודי ונקברו כראוי וכעבור שנה הוקמה שם אנדרטה לזכרם ביוזמת הקהילה היהודית של ויטבסק. 

## קישורים חיצוניים

* 
* סוראז', עיר בפלך ויטבסק, ביברייסקיה אנציקלופדיה 
## הערות שוליים

קטגוריה:מחוז ויטבסק: יישובים
אמיל בארה

**אמיל בארה** (במקור **באראך - Barach**, בהונגרית: **Baré Emil**; וינה, 8 בספטמבר 1870 – בודפשט, 29 במרץ 1943) היה כנר וירטואוז ומורה, פרופסור למוזיקה. הוא ניגן את כינור הסולו בביצוע המלא הראשון של יצירת המלחין בלה ברטוק "שני דיוקנאות".

## ביוגרפיה
אמיל באראך נולד במשפחה יהודית-הונגרית כבנם של זיגמונד ברך (1842–?), רופא יליד באצ'קה טופולה (אז ממלכת הונגריה כיום בסרביה), ושל רוזה גוטלוב (1841–1913) ילידת מורביה, שהייתה מחנכת וסופרת תחת השם הבדוי ד"ר מריה לאַבֵרָה. אמיל בארה שינה את שמו לבארה כשהיה בן שש עשרה.

אמיל בארה היה תלמידו של יוזף הלמסברגר הבן בקונסרבטוריון של Gesellschaft der Musikfreunde בווינה, ולאחר מכן המשיך את הכשרתו אצל לאמבר מסאר  בקונסרבטואר של פריז.

בפריז הוא ניגן בתזמורת למורו , בתזמורות של האופרה הגדולה ובתיאטראות הזמר הגרמניים, ובין 1897 לבין 1902 הוא היה "סגן הקונצרטמאסטר" של התזמורת הסימפונית של שיקגו. הוא הגיע לבודפשט לאחר שהותו בארצות הברית. ב-1903 הפך לקונצרטמאסטר (כנר ראשי) של תזמורת בית האופרה של בודפשט ולמורה ב"מוזיקה לאומית". ב-24 ביוני 1906, בבודפשט, נשא את אמה ראדו, בתם של וילמוש ראדו ושל רגינה גולדשטיין, שהייתה צעירה ממנו ב-15 שנים. ב-20 באפריל 1916, שני הפרקים של "שני דיוקנאות" של ברטוק בוצעו לראשונה בסולו הכינור שלו, בניצוחו של אישטוואן שטרסר ובהשתתפות תזמורת האופרה. (החלק הראשון הוצג כבר ב-1911 על ידי אימרה ואלדבאואר) ב-1919, הוא המיר את דתו היהודית לדת הקתולית.

חברותו באופרה הסתיימה ב-1933 לאחר שלושה עשורים, הוא לימד ב"מוזיקה לאומית" כפרופסור לכינור עד 1935. תלמידו המפורסם ביותר היה ליקו אמאר.

## לקריאה נוספת
* לקסיקון יהודי הונגרי
* לקסיקון התיאטרון ההונגרי
* בנצה סאבולצ'י – אלדאר טוט : לקסיקון מוזיקה. עורך ראשי: דנש ברטה. בודפשט, 1965. הוצאת מוזיקה.
* אילן היוחסין שלו באתר geni.com

## קישורים חיצוניים

## הערות שוליים

קטגוריה:כנרים יהודים הונגרים
קטגוריה:כנרים יהודים אוסטרים
קטגוריה:מורים למוזיקה בהונגריה
קטגוריה:וינה: אישים
קטגוריה:יהודים מומרים הונגרים
קטגוריה:יהודים שהתנצרו
קטגוריה:הונגרים שנולדו ב-1870
קטגוריה:הונגרים שנפטרו ב-1943
אקרן (סדרת לוויינים)

**אֶקרַן** (ברוסית:**Экран**, מסך) הייתה סדרת לווייני תקשורת שפותחה בברית המועצות. השיגורים בוצעו בשנים 1976–2013. החלליות נוצלו בעיקר לצרכים אזרחיים - הבטחת העברת שידורי טלוויזיה ממוסקבה לאזורים מרוחקים בסיביר ובצפון-מזרח רוסיה. הלוויינים הוצבו במסלול גאוסטציונרי.

תכנון הלוויינים בוצע במערכות המידע הלווייניות רשטניוב על בסיס לוויין "רדוגה". משקל הלוויין היה 1970 ק"ג. על הלוויין הותקנו פאנלים סולאריים בשטח 25 מ"ר וממסר שפעל ב-C band. עוצמת הממסר איפרשה לקלוט את שידורי הלוויין ישר לטלוויזיה פרטית. אורך חיים של הלוויין היה כ-3 שנים. הלוויינים שוגרו עד לשנת 1988. כל השיגורים היו מקוסמודרום בייקונור בעזרת משגר לוויינים וחלליות מסדרת פרוטון השיגור האחרון (מס' 16) בוצע בשנת 1988.

בשנת 1987 שוגר לראשונה דגם "אקרן M". לוויינים מדגם זה היו במשקל 2000 ק"ג. על הלוויין הותקנו פאנלים סולאריים בשטח 25 מ"ר וממסרים שפעלו ב-C band. בסך הכל שוגרו בהצלחה 6 לוויינים מדגם זה (עוד 2 שיגורים נכשלו). אורך חיים של הלוויין היה כ-9 שנים.

כיום לווייני הסדרה הוחלפו על ידי לוויינים מסדרה "גוריזונט" ו"אקספרס".

## רשימת שיגורים
כל השיגורים בוצעו מקוסמודרום בייקונור בעזרת משגר לוויינים וחלליות מסדרת פרוטון:

## קישורים חיצוניים
* חללית אקרן
* חללית אקרן M

קטגוריה:לוויינים רוסיים
קטגוריה:לוויינים סובייטיים
קטגוריה:לווייני תקשורת
אליס חתוקאי

**אליס חתוקאי** (נולדה ב-27 בינואר 2003) היא כדורסלנית צ'רקסית-ישראלית המשחקת במכבי עירוני רמת גן.

## ביוגרפיה מקצועית
חתוקאי החלה לשחק כדורסל בכתה ב' בקבוצת כפר כמא, קט-סל בנות. בכתה ד' יצאה בפעם הראשונה מהכפר ועברה לשחק בקבוצת כפר תבור, קט-סל בנים. בכיתה ו' עברה לשחק בהפועל עמק יזרעאל בקבוצת ילדות ונערות, ובכיתה ח' עברה לקבוצה להפועל גלבוע מעיינות, קבוצה בת של הפועל גלבוע גליל ב-2017 זומנה לנבחרת ישראל עד גיל 14, אך פציעה ברצועה הצולבת וניתוח בעקבותיו, הביאו להפסקה בת שנתיים במשחקיה. לאחר החלמתה, החלה את הקריירה שלה ככדורסלנית בליגה הלאומית כבר בהיותה בכתה יא' בקבוצת הפועל גלבוע/מעיינות, לצד המשך משחקיה בקבוצת הנערות של מועדון זה. היא בלטה במספר הנקודות הרב שהשיגה במשחקיה, עד לשיא של 30 נקודות במשחק אחד בקבוצת הנערות בעונת 2020–2021, ו-23 נקודות במשחק אחד בקבוצת הבוגרות בליגה הלאומית, בשנה שלאחריה. בעונה זו (2020–2021) הוענק לה תואר תגלית העונה בליגה הלאומית. בשנת 2021 נבחרה להיות בנבחרת הנערות של ישראל עד גיל 18 (דרג א'), וטסה עם הנבחרת לאליפות אירופה ביוון. שנה אחר כך, בשנת 2022, נמנתה כבר עם סגל נבחרת העתודה לאליפות אירופה דרג ב’ שהתקיימה במקדוניה הצפונית ביולי 2022, שם סיימה הנבחרת במקום השלישי עם עלייה חזרה לדרג א' – לראשונה אחרי 15 שנה.

בעונת 2022-2023 הצטרפה לקבוצת מכבי עירוני רמת גן בליגת העל, ובמקביל המשיכה לשחק בקבוצת הפועל גלבוע/מעיינות מהליגה הלאומית ב"כרטיס כפול", המאפשר השתתפות בשני משחקים רשמיים בליגות הגבוהות של ישראל בכל מחזור.

## חיים אישיים
חתוקאי היא הבת האמצעית במשפחה.

היא הכדורסלנית הצ'רקסית הראשונה בליגת העל מאז 2004, אחרי נילי נאתכו, שחקנית נבחרת ישראל לשעבר, אשר נהרגה בתאונת דרכים.

## הערות שוליים

## קישורים חיצוניים

קטגוריה:כפר כמא: אישים
קטגוריה:צ'רקסים ישראליים
קטגוריה:כדורסלניות מכבי עירוני רמת גן
קטגוריה:ישראליות שנולדו ב-2003
קטגוריה:ישראלים שנולדו ב-2003
קטגוריה:כדורסלניות נבחרת ישראל
זמן קוהרנטיות

עבור גל אלקטרומגנטי, **זמן הקוהרנטיות** הוא הזמן שבו גל מתפשט (ספציפית עבור קרן לייזר או קרן מיסר) נחשב לקוהרנטי, כלומר, הפאזה שלו ניתנת לחיזוי.

במערכות שידור למרחקים ארוכים, זמן הקוהרנטיות עשוי להיות מופחת על ידי גורמי התפשטות כגון נפיצה, פיזור ועקיפה .

זמן הקוהרנטיות, המסומן על ידי , מחושב על ידי חלוקת אורך הקוהרנטיות במהירות הפאזה של קרן אור בתווך; נתון על ידי\tau = \frac{1}{\Delta \nu} \approx \frac{\lambda^2}{c\, \Delta \lambda}כאשר  הוא אורך הגל המרכזי של המקור,  ו-  הוא הרוחב הספקטרלי של המקור ביחידות תדר ואורך גל, בהתאמה, ו-  היא מהירות האור בוואקום.

ללייזר סיב במצב יחיד יש רוחב פס של מספר קילו-הרץ, המתאים לזמן הקוהרנטיות של כמה מאות מיקרו-שניות. למסרים מימן יש רוחב קו של בערך 1 הרץ, המתאים לזמן קוהרנטיות של כשנייה אחת. אורך הקוהרנטיות שלהם תואם בערך למרחק מכדור הארץ לירח.

החל משנת 2022, קבוצות מחקר ברחבי העולם הדגימו קיוביטים מוליכי-על עם זמני קוהרנטיות של עד כמה 100 מיקרו-שניות .

## ראו גם

* קוהרנטיות אטומית
* קוהרנטיות זמנית
* מידת קוהרנטיות

## הערות שוליים

קטגוריה:התפשטות גלי רדיו
קטגוריה:אופטיקה פיזיקלית
קטגוריה:קרינה אלקטרומגנטית
יחסי וייטנאם–קובה

**יחסי וייטנאם–קובה** הם היחסים הבילטרליים שבין **[[הרפובליקה הסוציאליסטית של וייטנאם]]** לבין **[[הרפובליקה של קובה]]**. היחסים מבוססים על מסחר, השקעות ואשראי הדדי שגדלו משמעותית מאז שנות ה-90 ועל היותן שתיהן מדינות סוציאליסטיות שחולקות אידאולוגיה משותפת. המדינות כוננו יחסים דיפלומטיים ב-12 בדצמבר 1960. מאז, עבור קובה, וייטנאם היא שותפת הסחר השנייה בגודלה באסיה, אחרי סין.

## מסחר
וייטנאם היא בעלת ברית פוליטית וכלכלית של קובה. המסחר בין המדינות מורכב מסחורות דוגמת אורז, טקסטיל, הנעלה, מחשבים, אלקטרוניקה, עץ וקפה. היקף המסחר בין המדינות עומד על 200 מיליון דולר. במהלך ביקורו בווייטנאם באוקטובר 2012, הביע מרינו מוריו, סגנו של ראול קסטרו, תקווה שווייטנאם תתמוך בקובה ובפיתוח החלקאות שלה תוך שימת דגש על גידולים תעשייתיים וגידול מזון.

בנובמבר 2018, נשיא מועצת המדינה של קובה, מיגל דיאס-קאנל ביקר בווייטנאם במסגרת סבב הביקורים הראשון שלו מחוץ למדינה אחרי שנכנס לתפקיד. בביקורו נפגש עם עמיתו הווייטנאמי נווין פו טרונג, ולאחר פגישתם נחתמו הסכמי סחר ומימון במטרה להגדיל את המסחר.

## יחסים ביטחוניים
סגן השר לכוחות המזוינים המהפכניים בקובה ביקר בהאנוי ב-18 בספטמבר 2012 ונפגש עם ראש ממשלת וייטנאם דאז, נווין פו טרונג. ממשלת וייטנאם הצהירה על כוונתה
להגדיל את שיתוף הפעולה בתחומי הטכנולוגיה הצבאית, בניין הצבא והכשרת קצינים.

## עדכון המודל הקובני
בשנות שלטונו של ראול קסטרו החלה המפלגה הקומוניסטית לערוך רפורמות במדינה והתירה יזמות ובעלות על קניין פרטי. נווין פו טרונג, מזכ"ל הוועד המרכזי של המפלגה הקומוניסטית בווייטנאם ביקר בהוואנה באפריל 2012 ואילו ראול קסטרו ביקר בהאנוי ביולי אותה שנה.

במהלך ביקורו של מרינו מוריו, סגנו של קסטרו בווייטנאם באוקטובר 2012 במטרה ללמוד מהרפורמות בכלכלת וייטנאם ומכלכלת השוק הסוציאליסטית.

## הערות שוליים

קטגוריה:ערכים ללא קטגוריות פיזיות - יחסי חוץ
סטוני בליידן

**ת'ורסטיין סינדרי בולדוינסון בליידן** (באנגלית: **Thorsteinn Sindri Baldvinsson Blyden**; נולד ב-9 במרץ 1993) הידוע יותר בשם הבמה שלו **סטוני בליידן**, הוא שחקן, ראפר, זמר, מתופף ומפיק מוזיקלי איסלנדי. 

## ביוגרפיה
בלידן נולד ברייקיאוויק, איסלנד. אביו, בולדווין, הוא אופה איסלנדי ואמו, דברה, מדריכת כושר ממוצא קובני. בליידן החל לתופף בגיל צעיר.

## קריירה
לשם הבמה שלו הוא בחר בסטוני, שהוא תרגום גס של החלק השני של שמו האיסלנדי, ת'ורסטיין, "אבן ת'ור". באמצעות מצלמה ששאל מאביו החל לצלם את עצמו ואת חבריו בגרסאות כיסוי לשירים שונים. לאחר מכן הוא המשיך והעלה קטעי תיפוף על תופים משלו ליוטיוב תחת השם "Stony's World". הוא גם יצר רמיקסים בהשראת סדרת האינטרנט הקומית של "ג'ייק ואמיר", שהופקה על ידי CollegeHumor, וזכתה למיליוני צפיות ביוטיוב ומספר ניכר של רכישות ב-ITunes. כשחקן, בליידן הופיע בסרטים "The Standoff" ו-"Hope Springs Eternal", כמו גם התארח בסדרת הטלוויזיה "קז'ואל". 

בשנת 2017 החל לשחק בתפקיד ראשי בסדרת הטלוויזיה של ניקלודיאון "רחוב האנטר".

## דיסקוגרפיה

* *2014: Feel Good* 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה איסלנדים
קטגוריה:זמרים איסלנדים
קטגוריה:מתופפים
קטגוריה:ראפרים
קטגוריה:מפיקים מוזיקליים
קטגוריה:אישים ממוצא קובני
קטגוריה:איסלנדים שנולדו ב-1993
פלך סמולנסק

**פלך סמולנסק** היה גוברניה של האימפריה הרוסית, שבירתו סמולנסק. שטח הפלך היה 56,003 קמ"ר, ואוכלוסייתו מנתה 1,525,279 תושבים בזמן מפקד האוכלוסין ב-1897. הוא גבל בפלך מוגילב במערב, בפלך ויטבסק ופלך פסקוב בצפון-מערב, בפלך טבר בצפון, בפלך מוסקבה ופלך קלוגה במזרח,  בפלך צ'רניגוב בדרום ובפלך אוריול בדרום-מזרח.

הפלך נוסד בשנת 1708, בהתאם להחלטת הצאר פיוטר הראשון. מבחינה מנהלית הפלך היה מחולק ל־12 אוייזדים. פלך סמולנסק התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (רוסיה הסובייטית וברית המועצות) המשיך להתקיים פלך סמולנסק, עד שפורק ב-1929. על שטחו נוסד המחוז המערבי. כיום רובוב של שטח פלך סמולנסק לשעבר נמצא בתוך מחוז סמולנסק. חלקים אחרים של הפלך נמצאים במחוז טבר ומחוז קלוגה.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* סמולנסק (בירת הפלך)
* רוסלבל
* ויאזמה

## קישורים חיצוניים

* אודות פלך סמולנסק באנציקלופדיה הרוסית

## הערות שוליים

סמולנסק
בס קטן-לוע

**בס קטן-לוע** (שם מדעי: *Micropterus dolomieu*) הוא מין של דג טורף ממשפחת החמנוניים המכונה בשם העממי בס.
## מאפיינים
דג זה קרוב למין בס גדול-לוע והוא חי במקווי מים מתוקים במזרח אמריקה הצפונית שבין מפרץ הדסון, האגמים הגדולים, נהר סנט לורנס ולאורך יובלי המיסיסיפי, אך גם הובא באופן לא חוקי למקווי מים ממוזגים עד קרים בקנדה וארצות הברית כמין פולש תחרותי. הוא יכול להתקיים במים קרירים יותר מהבס גדול-הלוע.

זהו דג בינוני באורך מרבי של 69 ס"מ ומשקל של 5.4 ק"ג. הוא בעל מבנה מוארך עם שרירי זנב וחזה חזקים ולסתות רחבות בעלות שיניים חדות. צבעו בין חום זית או זהוב ועד חום כהה בגב כשהבטן צהבהבה עם פסים אנכיים כהים או כתמים לאורך הגוף, כשהראש מפוספס בפסים אופקיים
חומים כהים. הפנים בהירות יחסית והעיניים בעלות גוון אדום עז.

זהו דג טורף שרירי המצוי רק במים מתוקים ברחבי נהרות גדולים, אגמים, ביצות רחבות, מאגרי מים שונים ובריכות. לרוב הוא מתקיים סמוך לקרקעית ובסביבת סלעים וצמחייה קרקעית. הדג אינו יכול לשכון בנהרות מזוהמים, מה שגורם להימצאותו לרמז על צלילות ובריאות המים. בעונת הרבייה הזכר בונה קן מתחת לאבנים או חצץ והנקבה מטילה בו עד 21,100 ביצים, עליהן שומר הזכר בקן לבדו.

זהו דג טורף כוחני התוקף טרף ממארב תת-מיימי. בעוד הצעירים מתבססים על זואופלנקטון וזחלי חרקי מים, הבוגרים יותר ניזונים ממיני סרטנאים עד לסרטני נהרות, חרקים, דגים קטנים ודו-חיים מימיים. הם גם אינם בוחלים בקניבליזם של צעירי בסים אחרים, אם כי לא מצאצאיהם עצמם.

למעשה דג זה כל כך תוקפני שבעודו מין פולש הוא יכול לפגוע באוכלוסיית הדגה המקומית ולהדיח דגים אחרים עד למצב של הכחדה. הדג גם מגודל לדיג ספורט והוא מאוד פופולרי לכך לאורך קנדה וארצות הברית.

## קישורים חיצוניים

## הערות שוליים

קטגוריה:טקסונים שתוארו בידי ברנר-ז'רמין דה לספד
קטגוריה:בעלי חיים שתוארו ב-1802
קטגוריה:חמנוניים
קטגוריה:ארצות הברית: דגי מים מתוקים
Screen Rant

**Screen Rant** הוא אתר אינטרנט המפרסם חדשות בתחומי הטלוויזיה, הסרטים, משחקי הווידאו ותאוריות הקולנוע.

## היסטוריה
האתר הושק על ידי ויק הולטרמן בשנת 2003, כשעל תהליך השקת האתר הרחיב בריאיון:

ב-18 באוגוסט 2008, נפתח ערוץ היוטיוב של Screen Rant, אשר נכון למרץ 2023 מונה למעלה משמונה מיליון מנויים. בשנת 2011, נרשמו מעל לכ-800,000 כניסות לאתר Screen Rant, מדי חודש.

בפברואר 2015, Screen Rant נרכשה על ידי Valnet Inc, חברת קנדית מדיה מקוונת שבסיסה במונטריאול, קוויבק.

## Pitch Meeting
אחת מההפקות הפופולריות ביותר של Screen Rant היא סדרת הסרטונים הקומית "Pitch Meeting" שמיוצרים על ידי הקומיקאי הקנדי ריאן ג'ורג' משנת 2017 ואילך. בכל אחד מהסרטונים הללו ג'ורג' מגלם בהומור רב הן את התסריטאי שמציג רעיון פוטנציאלי לסרט הוליוודי חדש והן מפיק קולנועי של אחד מאולפני הקולנוע הגדולים אשר מגיב לרעיון. במהלך הדיאלוג בין הצדדים מודגשים חורים גדולים שקיימים בעלילת הסרט, קלישאות וחוסר עקביות בסרט. הסרטונים מתמקדים בעיקר בשוברי קופות הוליוודים גדולים, חדשים וישנים כאחד, ובמיוחד סרטי זיכיונות פופולריים.

לאורך השנים הסרטונים של Screen Rant זכו להצלחה יוצאת דופן ומעל ל-250 מיליון צפיות בערוץ היוטיוב של Screen Rant..

## ראו גם

* Comic Book Resources

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2003
קטגוריה:אתרי אינטרנט אמריקאיים
קטגוריה:כתבי עת מקוונים
מגדלי דה וינצ'י

**מגדלי דה וינצ'י** הם זוג מגדלי מגורים בני 44 קומות כל אחד, השוכנים בפינה הצפון-מזרחית של צומת הרחובות קפלן ודה וינצ'י בתל אביב. גובה כל אחד מהמגדלים הוא 155.1 מטר.

בתחילת העשור השני של המאה ה-21 פינה משרד הביטחון מגרש בן כעשרה דונם בקצהו הדרום-מערבי של מחנה רבין, בצמוד למגדלי הכנרית המשמשים את מפקדת חיל האוויר. עם פינויו שימש המגרש כמגרש חניה, ובשנת 2015 פרסמה רשות מקרקעי ישראל מכרז למכירתו. במכרז זכו החברות ישראל קנדה ואקרו נדל"ן, ששילמו תמורתו 830 מיליון ש"ח.

המגדלים תוכננו על ידי משרד ישר אדריכלים ונבנו על ידי חברת אשטרום. הבניה החלה ב-2017 והייתה צפויה להימשך 5 שנים, אך הסתיימה ב-2023. את שני המגדלים מחברת באחת הקומות בריכת שחייה. בקומת הקרקע של המגדלים נמצאת חצר הפתוחה לציבור.

כחלק ממיזם זה הוקמו גם שני רבי קומות, בני 8 ו־11 קומות, שישמשו לדירות להשכרה, למשרדים, למסחר ולשימושים ציבוריים. המיזם כולל 412 דירות, מתוכן כ־40 מיועדות להשכרה.

במהלך המתקפה האיראנית על ישראל ביוני 2025, כשנה לאחר פתיחת המגדלים, המגדל הצפוני ספג פגיעה ישירה בקומותיו התחתונות מטיל איראני. טרם הפגיעה פרסמה המדינה מכרז למכירת 40 דירות במגדל, המיועדות להשכרה במחיר מינימום של 101 מיליון ש"ח, אך לאחר הפגיעה ירד מחיר המינימום ל-43 מיליון ש"ח, בהתחשב במצבן של הדירות.

## קישורים חיצוניים

*  בארכיון האינטרנט
* מתחם כנרית - פרויקט דה וינצ'י, באתר " פרויקט תל אביב"
* 
* 

## הערות שוליים

דה וינצ'י
קטגוריה:רחוב קפלן
קטגוריה:ישראל: מבנים שנפגעו במלחמת חרבות ברזל
גוריזונט (סדרת לוויינים)

שמאל|ממוזער|200px|תיאור הלוויין על בול
**גוריזונט** (ברוסית:**Горизонт**, אופק) הייתה סדרת לווייני תקשורת שפותחה בברית המועצות. השיגורים בוצעו בשנים 1978–2000. החלליות נוצלו לצרכים אזרחיים - הבטחת העברת שידורי טלוויזיה ממוסקבה לאזורים מרוחקים וקשר עם אוניות הצי המסחרי. הלוויינים פעלו במסלול גאוסטציונרי.

תכנון הלוויינים בוצע ב"מערכות המידע הלווייניות רשטניוב" על בסיס לוויין "רדוגה". מטרת הסדרה הייתה בהרחבת שימוש לצרכים אזרחיים (בלוויינים מסדרת רדוגה רק ממסר בודד הוקצה לצרכים אזרחיים) של מערכת לווייני תקשורת. לוויינים הראשונים בסדרה שוגרו לקראת אולימפיאדת מוסקבה. בעזרת לווייני הסדרה ולווייני "אקרן" הועברו שידורי טלוויזיה ממוסקבה ל-5 אזורי שידור כאשר מתכונת שידורים הותאמה לזמן אזורי. משנת 1988 החל שימוש לקשר עם אוניות הצי המסחרי הסובייטי. 

משקל הלוויין היה כ-2300 ק"ג. הוא היה מצויד בפאנלים סולאריים בשטח 25 מ"ר ו-8 ממסרים שפעלו ב-C band ו-Ku band. לצורכי קליטת השידורים בקרקע הוקמו מרכזים אזוריים עם אנטנה בקוטר 7–12 מ'. כל השיגורים היו מקוסמודרום בייקונור בעזרת משגר לוויינים וחלליות מסדרת פרוטון השיגור האחרון בוצע בשנת 2000. אורך חיים המתוכנן של הלוויין היה כ-3 שנים. בפועל רוב הלוויינים תפקדו פרק הזמן ארוך יותר. 

כיום לווייני הסדרה הוחלפו על ידי לוויינים מסדרה "אקספרס".

## רשימת שיגורים
כל השיגורים בוצעו מקוסמודרום בייקונור בעזרת משגר לוויינים וחלליות מסדרת פרוטון

## קישורים חיצוניים
* תיאור לווייני הסדרה
* מידע על לווייני גוריזונט

קטגוריה:לוויינים רוסיים
קטגוריה:לוויינים סובייטיים
קטגוריה:לווייני תקשורת
אווטאר: כשף האוויר האחרון (לגו)

**לגו אווטאר: כשף האוויר האחרון** (באנגלית: **Lego Avatar: The Last Airbender**) הייתה סדרת משחקי לגו המבוססים על סדרת הטלוויזיה "אווטאר: כשף האוויר האחרון", ואחת משתי סדרות הלגו היחידות שהוציאה חברת ניקלודיאון.

## רקע
ביוני 2006 החלה חברת ניקלודיאון לשווק לראשונה שני סטים של לגו המבוססים על הסדרה ששודרה בערוץ ניקלודיאון באותן שנים, "אווטאר: כשף האוויר האחרון", יחד עם עוד שלושה סטים של לגו המבוססים על הסדרה "בובספוג מכנסמרובע" ששודרה בחסותה גם היא. השניים היו למוצרי הדגל פרי השותפות בין ניקלודיאון לחברת לגו. הערכות עוצבו על ידי הנריק רובין, והופצו עד לדצמבר 2007.

## רקע עלילתי

הערכות מבוססות על העונה הראשונה של אווטאר: כשף האוויר האחרון, במהלכה, הילד אנג, בן השתים עשרה, יוצא יחד עם חבריו על מנת לסיים את המתקפה של אומת האש על ארבעת האומות האחרות, ולהביא לסיומה של מלחמת מאה השנים.

### הדמויות
* אנג - נזיר ממקדש האוויר הצפוני וכשף האוויר האחרון שנותר בעולם.
* מומו - למור מעופף וחיית המחמד של אנג.
* סוקה - חברו של אנג, אסקימואי משבט המים הדרומי.
* צוקו - נסיך אומת האש אשר גורש מביתו, יצא למרדף אחר האווטאר על מנת להשיב את כבודו.

## ערכות הלגו
### מקדש האוויר
ממוזער|ערכת הלוגו "מקדש האוויר" (באנגלית: "Air Temple")
**Air Temple** (מספר סט: 3828) התבסס על מקדש האוויר הצפוני כפי שהוא מתואר בפרק 17 בעונה הראשונה של סדרת הטלוויזיה. הערכה הכילה 400 חלקי לגו, מבנה לגו המתאר את מקדש האוויר הצפוני יחד עם 5 אנשי לגו בדמויות של אנג, סוקה, מומו, ושני חיילים מצבא אומת האש.

### ספינת אומת האש
**Fire Nation Ship** (מספר סט: 3829) התבסס על ספינת המלחמה של נסיך האש צוקו, כפי שהיא נראתה בעונה הראשונה של סדרת הטלוויזיה. הערכה הכילה 722 חלקי לגו, ספינת לגו בעיצוב כפי שנראה בסדרה, יחד עם 5 אנשי לגו בדמויות של אנג, קטרה, צוקו ושני חיילים מצבא אומת האש.

## הוצאה מחודשת
בשנת 2020, בעקבות התחדשות העניין בזיכיון האווטאר בעקבות הפרסומים על פיתוח מדיות אנימציה חדשות במסדרת הזיכיון, פותח סט לגו חדש בשם "Avatar: The Last Airbender – The Avatar Returns" ("אווטאר: כשף האוויר האחרון – האווטאר חוזר") על ידי StudioTRico, וגרף מעל לעשרת אלפים הצבעות במסגרת פרויקט "Lego Ideas" , פרויקט המאפשר למשתמשים להציע רעיונות לערכות לגו אשר ישווקו באופן מסחרי, לאחר שצברו מעל לעשרת אלפים הצבעות. בערכה היו אמורים להיכלל הדמויות של אנג, אפה, קטרה, סוקי, צוקו, טוף, סוקה, אירו ומומו, אך היא לא אושרה לבסוף להמשך שלב הפיתוח.

## קישורים חיצוניים
* 
* 

## הערות שוליים

קטגוריה:לגו
קטגוריה:אווטאר (סדרת טלוויזיה)
קונסוליית ישראל בהונג קונג

**הקונסוליה הכללית של ישראל בהונג קונג** (בסינית: **以色列駐香港總領事館**) היא הנציגה הדיפלומטית הבכירה ביותר של מדינת ישראל בהונג קונג, והיא אחת מארבע הקונסוליות של ישראל בסין, שכולן כפופות לשגרירות ישראל בבייג'ינג. תחום האמנה של הקונסוליה כולל את הונג קונג ומקאו.

הקונסוליה ממוקמת במרכז האדמירלות שבהונג קונג. המחלקות שלה כוללות משרד משפטי וקונסולרי, משרד פוליטי, משרד מידע, משרד כלכלי, משרד תרבות ומשרד אדמיניסטרטיבי.

בקונסוליה הוקמה מחלקה כלכלית ב-2012.

## היסטוריה
בתחילת שנות ה-70 הקימה ישראל, שלא היו לה קשרים עם סין, קונסוליה בהונג קונג (שהייתה תחת שלטון בריטי), מתוך כוונה שהנציגות תהיה פתח ליחסים בין ישראל לסין, אך שנתיים לאחר מכן נסגרה הנציגות. בספטמבר 1984 הסכימו סין ובריטניה כי ב-1997 תחזור המושבה הונג קונג לריבונות סינית. ההסכם הותיר פתח להמשכת פעילות הקונסוליה הישראלית בהונג קונג גם לאחר חזרתה לשלטון סין, וכתוצאה מכך החליטה ישראל להקים מחדש את הקונסוליה. חנן בר-און, המשנה למנכ"ל משרד החוץ, פנה לראובן מרחב, שיצא ב-1985 לשליחותו כקונסול ישראל בהונג קונג, במהלכה טווה קשרים עם אנשי אקדמיה וממשל בסין. נקודת ציון מכרעת הייתה כאשר לקראת סיום שליחותו בספטמבר 1988, הסכימו הסינים שיבקר בסין, והגדירו אותו כ'קבוצת תיירות של איש אחד'. בביקורו פגש אנשי ממשל וקבל הסכמות עקרוניות לכינון משלחת אקדמית ישראלית בסין ובראש השנה ה'תשמ"ט אף הפתיע את שר החוץ שמעון פרס בברכת שנה טובה טלפונית מבייג'ינג.

## הקונסולים
### [[הונג קונג הבריטית]]

### הונג קונג הסינית

## מיזמים קשורים
### בורסת הונג קונג–ישראל
החדשנות והפיתוח הטכנולוגי של ישראל הם בעלי שם עולמי. ממשלת ישראל והמועצה המבצעת של הונג קונג חתמו על "מזכר הבנות בנושא שיתוף פעולה דו-צדדי במחקר ופיתוח תעשייתי". הסחר הדו-צדדי בין הונג קונג לישראל הגיע ל-6.2 מיליארד דולר ב-2013.

הקונסוליה תרמה לקראת חגיגות יום העצמאות הישראלי ה-66 כ-100,000 דולר הונג קונגי לאגודת הונג קונג לילדים נכים.

בנובמבר 2015 ארגנה הקונסוליה יחד עם האוניברסיטה הפוליטכנית של הונג קונג  את שבוע ישראל 2015, בו הוצגו טכנולוגיה ישראלית, לצד תרבות, מוזיקה וסרטים לקהילת האוניברסיטה באמצעות שורה של פעילויות.

### העצרת המשטרתית
בפברואר 2017, במהלך אירוע של משטרת הונג קונג, השווה דובר את השוטרים המותקפים ליהודים שנרדפו על ידי גרמניה הנאצית במלחמת העולם השנייה. הקונסול הכללי של ישראל בהונג קונג אמר כי ההשוואה "פסולה" ו"מצערת", וכי הוא מקווה שהיא לא תשנה. מאגף יחסי הציבור במשטרה נמסר בתגובה בערב כי הדברים שנאמרו בישיבה אינם מייצגים את עמדת המשטרה. האירוע אף משך את תשומת לב הקהילה היהודית בהונג קונג.

## ראו גם
* שגרירות ישראל בבייג'ינג

## קישורים חיצוניים
* 

* הקונסוליה הכללית של ישראל בהונג קונג 
* 

## הערות שוליים

קטגוריה:מקאו: יחסי חוץ
קטגוריה:הונג קונג: יחסי חוץ
קטגוריה:יחסי ישראל–סין
הונג קונג
קטגוריה:יחסי הממלכה המאוחדת – ישראל
ישראל
וסילי סטאסוב

**וסילי סטאסוב** (ברוסית: **Васи́лий Ста́сов**;  4 באוגוסט 1769 - 5 בספטמבר 1848) היה אדריכל רוסי מפורסם, שנולד למשפחת אצולה עשירה. אביו, פיוטר סטאסוב, מקורו באחת המשפחות הוותיקות ביותר.

## ביוגרפיה
סטאסוב נולד במוסקבה. הוא נסע הרבה בצרפת ובאיטליה, שם הפך לפרופסור באקדמיית סנט לוק ברומא. בשובו הביתה, הוא נבחר לאקדמיה הקיסרית לאמנויות (1811). אחת מיצירותיו המוקדמות, אחוזת גרוזינו ליד נובגורוד, נבנתה עבור הרוזן אלכסיי ארקצ'ייב בשנות ה-1810 ונהרסה כליל במהלך מלחמת העולם השנייה.
ממוזער|258x258 פיקסלים|שער הניצחון, סנט פטרסבורג, האדריכל וסילי סטאסוב, 1834
בזמן שפיתח קווים מנחים לאדריכלים אחרים, סטאסוב דגל בהפיכת הבניינים הפשוטים ביותר - צריפים, מחסנים, אורוות - למבנים מרשימים ומונומנטליים. הוא פעל רבות כדי לייפות את צארסקו סלו, שם תכנן את הליציאום המפורסם של פושקין, וגם את משרדי המשטרה, שהוא עיבוד של הפרויקט שפותח על ידי האדריכל V.I. Geste. לאחר השריפה הגדולה של 1820, הוא הופקד לשפץ בסגנון נאו-קלאסי כמה אזורים של ארמון יקתרינה בסגנון הבארוק.
ממוזער|279x279 פיקסלים|כנסיית השילוש, סנט פטרסבורג, האדריכל וסילי סטאסוב, 1835
העבודות החשובות הראשונות של סטאסוב בבירה היו קתדרלות השינוי והשילוש עבור הגדודים של המשמר הקיסרי הרוסי. גם עיטור הפנים של קתדרלת סמולני שייך לו.

סטאסוב היה מבשר סגנון התחייה הרוסי של תקופת ניקולאי הראשון, עם כנסיית הזיכרון שלו אלכסנדר נבסקי בפוטסדאם וכנסייה הגדולה יותר בקייב (1828). האחרונה, מכילה כבר מאפיינים ביזנטיים ורוסים, הוקמה במקום הכנסייה הראשונה של קייבאן רוס והכילה את שרידי ולדימיר הקדוש עד להשמדתה על ידי הבולשביקים בשנות ה-30.

בתקופת שלטונו של ניקולאי הראשון, תכנן סטאסוב את שערי הניצחון של מוסקבה ושערי הניצחון של נרווה בסנט פטרסבורג ואת ארמון הנשיאות בווילנה. ב-1833 פנו אליו הקוזקים הסיבירים שביקשו ממנו לתכנן קתדרלה גדולה באומסק.

עבודתו האחרונה החשובה הייתה עיטור אולמות ארמון החורף לאחר השריפה ההרסנית של 1837.

וסילי סטאסוב הלך לעולמו בסנט פטרבורג ב-1848 ונטמן בבית העלמין טיחווינסקויה.

## קישורים חיצוניים

## הערות שוליים

קטגוריה:אדריכלים רוסים
קטגוריה:ילידי 1769
קטגוריה:נפטרים ב-1848
ואן טאוור

**ואן טאוור** (בפורטוגזית: **One Tower**) הוא גורד השחקים הגבוה בברזיל והשני בגובהו באמריקה הדרומית, אחרי גראן טורה סנטיאגו בסנטיאגו, בירת צ'ילה. הוא ממוקם בעיר בלנאריו קמבוריו, במדינת סנטה קטרינה בדרום ברזיל.

בניית המגדל החלה ב־2015 ונמשכה מעט יותר מ־7 שנים. בדצמבר 2022 הושלמה בנייתו והוא נפתח. גובהו 290 מטר, והוא מכיל 77 קומות, מהן 7 קומות טכניות. המגדל כולו משמש למגורים.

בבלנאריו קמבוריו נמצאים עוד מגדלים רבים. 3 מהם היו בעבר הגבוהים בברזיל: מגדלי מועדון יאכטהאוס רזידנס , שהחזיקו בתואר משנת 2020 ועד להשלמת בנייתו של ואן טאוור ומגדל חוף האין־סוף , שהחזיק בתואר משנת 2019 עד 2020.

## קישורים חיצוניים

## הערות שוליים

קטגוריה:ברזיל: גורדי שחקים
קטגוריה:ברזיל: בתי מגורים
קטגוריה:סנטה קטרינה
יורי קליטבינצב

**יורי ניקולאייביץ' קליטבינצב** (ברוסית: **Ю́рий Никола́евич Кали́твинцев**; נולד ב-5 במאי 1968 בוולגוגרד) הוא מאמן כדורגל אוקראיני ממוצא רוסי. בעבר היה כדורגלן ששיחק בקבוצות דינמו קייב, דינמו מוסקבה ובנבחרת אוקראינה.

## קריירת משחק
קליטבינצב החל את הקריירה שלו בקבוצת רוטור וולגוגרד מליגת העל הסובייטית. בהמשך שיחק בסק"א רוסטוב, דינמו מוסקבה ולוקומוטיב ניז'ני נובגורוד. בשנת 1994 עבר לאוקראינה. שיחק 4 עונות במדי דינמו קייב, זכה עם הקבוצה ב-4 אליפויות וב-2 גביעי אוקראינה. את הקריירה כשחקן מקצועי סיים בשנת 2000 בצסק"א קייב.

בשנת 1995 קיבל קליטבינצב אזרחות אוקראינית כדי לשחק בנבחרת אוקראינה. היה בסגל הנבחרת במשך 4 שנים והשתתף ב-22 משחקי הנבחרת.

## קריירת אימון
בשנת 2001 קליטבינצב החל לאמן את קבוצת זקרפטיה האוקראינית. לאחר מכן במשך 3 שנים אימן את נבחרת הנוער של אוקראינה. בשנים 2007–2009 היה בצוות אימון של דינמו קייב. בשנת 2009 שב לאמן את נבחרת הנוער וזכה איתה באליפות אירופה לנוער. בעקבות הצלחתו עם נבחרת הנוער מונה לעוזרו של מירון מרקביץ', מאמן הנבחרת הלאומית של אוקראינה. באוגוסט 2010 התפטר מרקביץ' מאימון הנבחרת וקליטבינצב מונה לממלא מקומו. באפריל 2011 מונה אולג בלוחין למשרת מאמן הנבחרת. הוא הציע לקליטבינצב להיות עוזרו הראשי בניהול הנבחרת. קליטבינצב הסכים ותפקד כעוזרו של בלוחין עד יולי 2012.

לאחר מכן הוא עזב לרוסיה, שם אימן, בין היתר, את דינמו מוסקבה. בפברואר 2021 שב לאוקראינה, כדי לאמן את קבוצת אולימפיק דונצק. אך כעבור 3 חודשים פוטר מתפקידו בשל הביצועים הכושלים של קבוצתו. החל מיוני 2021 מאמן קליטבינצב את קבוצת פוליסיה ז'יטומר מהליגה האוקראינית הראשונה.

## תארים
* כשחקן
** כדורגלן השנה באוקראינה: 1995
** אליפות אוקראינה: 1994/1995, 1995/1996, 1996/1997, 1997/1998
** הגביע האוקראיני: 1995/1996, 1997/1998
* כמאמן:
** אליפות אירופה בכדורגל עד גיל 19: 2009

## קישורים חיצוניים

קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:כדורגלנים סובייטים
קטגוריה:כדורגלנים אוקראינים
קטגוריה:כדורגלני רוטור וולגוגרד
קטגוריה:כדורגלני דינמו קייב
קטגוריה:כדורגלני דינמו מוסקבה
קטגוריה:כדורגלני סק"א רוסטוב
קטגוריה:כדורגלני צסק"א קייב
קטגוריה:כדורגלני לוקומוטיב ניז'ני נובגורוד
קטגוריה:כדורגלני נבחרת אוקראינה
קטגוריה:כדורגלני טרבזונספור
קטגוריה:מאמני כדורגל אוקראינים
קטגוריה:מאמני דינמו מוסקבה (כדורגל)
קטגוריה:מאמני נבחרת אוקראינה בכדורגל
קטגוריה:סובייטים שנולדו ב-1968
מרקו באשה

**מרקו באשה** (בסרבית: **Марко Баша**; נולד ב-29 בדצמבר 1982) הוא כדורגלן עבר מונטנגרי ששיחק בעמדת הבלם.

## קריירת מועדונים
באשה נולד בטרסטניק שביוגוסלביה לאבא מונטנגרי ולאם סרבית. באשה התחיל לשחק כדורגל בקבוצת הכדורגל טרסטניק המקומית. בגיל 18 הצטרף לקבוצת הכדורגל OFK בלגרד במדיה שיחק 5 שנים.

בקיץ  חתם בלה מאן מליגה 1. ב-31 ביולי 2005 ערך את הופעת הבכורה שלו בקבוצה בהפסד 2-1 לאולימפיק ליון.

בעונת  הצטרף ללוקומוטיב מוסקבה מליגת העל הרוסית. בעונת  נעדר מרוב משחקי הקבוצה בשל פציעות וגם כאשר החלים מהפציעה הפסיד את מקומו. עונה לאחר מכן הצליח לשוב להרכב, אמנם ברוב שלבי עונת  נעדר מהמגרשים בשל פציעות חוזרת.

ב-23 ביוני 2011 חתם בליל במדיה שיחק 6 שנים בסיומן פרש מכדורגל.

## קריירה בינלאומית
בצעירותו, באשה שיחק עם נבחרת הנוער של סרביה ומונטנגרו באולימפיאדת אתונה (2004).

ב-16 באוגוסט 2006 זומן לראשונה לסגל נבחרת סרביה, שהוקמה לאחר פירוק המדינה לשתי הנבחרות חודשיים קודם לכן. אמנם באשה נפצע ושוחרר מסגל הנבחרת.

בשנת  הצהיר בתקשורת המונטנגרית כי הוא מעוניין לייצג את המדינה בעתיד. הוא זומן לסגל הנבחרת לקראת משחקה הראשון, אך לבסוף נעדר מסגל הנבחרת. בהמשך הודיע כי הוא מעדיף לא לייצג אף מדינה, אך במרץ  זומן לסגל נבחרת מונטנגרו וערך את הופעת הבכורה שלו בנבחרת בהפסד 2-0 ל.

## קישורים חיצוניים

קטגוריה:כדורגלנים מונטנגרים
קטגוריה:בלמי כדורגל מונטנגרים
קטגוריה:כדורגלני OFK בלגרד
קטגוריה:כדורגלני לה מאן
קטגוריה:כדורגלני לוקומוטיב מוסקבה
קטגוריה:כדורגלני ליל
קטגוריה:כדורגלני נבחרת מונטנגרו
קטגוריה:כדורגלנים באולימפיאדת אתונה (2004)
קטגוריה:סרביה ומונטנגרו: כדורגלנים אולימפיים
קטגוריה:מונטנגרים שנולדו ב-1982
פרס ישראל לזמר עברי

[ממוזער| חתני פרס ישראל לזמר עברי לשנת 1983 ביום חלוקת הפרסים. יושבים למטה, מימין לשמאל - [חיים חפר, נעמי שמר ומשה וילנסקי.]]
**[[פרס ישראל]] לזמר עברי** מוענק על ידי מדינת ישראל לאישיות בכירה בתחום הזמר העברי. הפרס מוענק מאז 1983 באופן לא סדיר. הפרס מוענק בטקס חגיגי שנערך ביום העצמאות.

עד שנת 2023 הוענקו 15 פרסי ישראל בתחום זה. ארבע נשים זכו בפרס, ואחד עשר גברים. שמונה מהזוכים נולדו בישראל, ושבעה נולדו בפולין, תימן, רוסיה, אוקראינה, לטביה או רומניה.

הזוכים בפרס מתחום "הזמר המזרחי" הם אביהו מדינה ב-2022 ודקלון ב-2023.

## זוכי פרס ישראל לזמר עברי
[ממוזער|[דקלון מקבל את פרס ישראל לזמר המזרחי]]
[ממוזער|[אביהו מדינה מקבל את פרס ישראל לזמר עברי]]

## הערות שוליים

*
קטגוריה:פרס ישראל
קדם פרסום

בהוצאה לאור אקדמית ומדעית, **קדם פרסום** (באנגלית: **Preprint**) הוא גרסת טיוטה של מאמר מדעי או אקדמי, אשר לא עברה עדיין באופן רשמי את ההליך של ביקורת עמיתים בכתב עת מדעי או בפורום אקדמי אחר, והופצה באופן מוגבל ובלתי-רשמי, בעיקר לקוראים שעשויים להתעניין בתוכן המאמר או לסייע בבדיקתו.

מאז סוף המאה ה-20 ובמאה ה-21, מקובל יותר ויותר בתחומים רבים של מדע ואקדמיה להפקיד גרסאות אלקטרוניות של קדם-פרסומים במאגרי מידע מקוונים, כגון arXiv, תחת פיקוח רשמי של האתר אך ללא ביקורת עמיתים. הפקדה כזו יכולה להיות הכנה לקראת הליך שקוף יותר של ביקורת עמיתים בכתב-העת. בעוד שבעבר, כתבי-עת והוצאות לאור אקדמיות תכופות סירבו לפרסם מאמר שכבר פורסם קודם במקום אחר, כיום בעיקר כתבי-עת מקוונים בגישה פתוחה, כמו אלו של PLoS, אף מעודדים הליך כזה.

קדם פרסומים במאגרי מידע כגון arXiv ו-biorXiv בדרך-כלל פתוחים לקריאה לציבור הרחב באתר האינטרנט של מאגר המידע, וניתנים לאיתור ברשת האינטרנט באמצעות מנועי חיפוש כמו גוגל וגוגל סקולר. מבחינה זו הם מהווים מעין פרסום, אך יש לזכור שלא עברו עדיין הליך ביקורת עמיתים, המקובל על הקהילה המדעית כתנאי חיוני להכרה בחשיבות מדעית. לעיתים זמינים באינטרנט גם גרסת קדם הפרסום של המאמר וגם הגרסה הסופית בכתב-העת, שכתוצאה מביקורת העמיתים שעברה עשויה לכלול שינויים שונים.

בחודשיה הראשונים של מגפת הקורונה, למשל, הליך ביקורת העמיתים היה איטי מדי בשביל מאמרים מדעיים רבים שעסקו בנושאים שונים של חקר המגפה, הטיפול בה והחיסון שלה. ההוצאה המוקדמת של רבים ממאמרים אלו כקדם-פרסומים תרמה למהירות המחקר בנושא, ולשיא במספר הפרסומים המדעיים בשנה בודדת.

## קישורים חיצוניים

* אתר arXiv לקדם-פרסומים מדעיים. 
* . 
* קדם פרסום באתר bioRxiv מסביר את אופן השימוש באתר לקדם-פרסומים. 

## הערות שוליים

קטגוריה:הוצאה לאור
שירלי יוז

**שירלי יוז** (באנגלית: **Winifred Shirley Hughes**; 16 ביולי 1927 – 25 בפברואר 2022) הייתה מאיירת וסופרת אנגליה. יוז כתבה ואיירה מעל 50 ספרים ואיירה כמאתיים ספרים.

## ביוגרפיה
יוז נולדה ב במחוז צ'שייר באנגליה ב-16 ביולי 1927. אביה היה הבעלים של רשת יוז - מותג חנויות כלבו מוזלות באנגליה. בילדותה הושפעה מאמנים כגון ארתור רקהאם והית רובינסון ונהגה ללכת לקולנוע ותיאטרון עם אמה. היא למדה בבית ספר לא דתי בוסט קירבי ובגיל 17 עזבה והחלה ללמוד רישום ועיצוב תלבושות בבית ספר לאמנות בליברפול. משם עברה ללמוד בעיר אוקספורד ב (ב של אוניברסיטת אוקספורד).

היא נישאה לארכיטקט ג'ון ווליאמי בשנת 1952 ולזוג נולדו שלושה ילדים ביניהם העיתונאי .

יוז נפטרה בגיל 94 בשנת 2022 לאחר מחלה קצרה. ספריה היו פופולריים ודורות שלמים גדלו עליהם.

## קריירה
באוקספורד עודדו את יוז לעבוד בפורמט של סיפורת מאוירת וליתוגרפיות. לאחר לימודיה ניסתה לעבוד כמעצבת במה בתיאטרון אך מהר מאוד החלה לעבוד כמאיירת. בהתחלה איירה ספרים של הסופרות  ונואל סטריטפילד. הספר הראשון שכתבה ואיירה נקרא "היום של לוסי וטום" ("Lucy & Tom's Day") שהפך לסדרה. מאז כתבה ואיירה עשרות סיפורים כולל הספר שזכה בפרסים רבים בשם "דוגר" ב-1977, סדרת "אלפי" וסדרת "אולי ואני" 1993.

בשנת 2003 גלריית ווקר לאמנות בליברפול ערכה לה תערוכה גדולה, לאחר מכן תערוכה זו עברה למוזיאון אשמוליאן לאמנות וארכאולוגיה באוקספורד.

לאורך הקריירה שלה היא גם איירה 200 ספרי ילדים שנמכרו באלפי עותקים. ב-2015, בגיל 84 כתבה ספר ראשון למבוגרים בשם "Hero on a Bicycle".

ספריה זכו בפרסים רבים כגון  על שם המאיירת קייט גרינאווי לשנת 1977 ו-2003 עבור איור ספרי ילדים בריטיים, וב על שם הסופרת אלינור פרג'ן, לשנת 1984 עבור שירות מכובד לספרות ילדים.

בשנת 1999 הוענק לה עיטור במסדר האימפריה הבריטית בדרגת קצינה, ובשנת 2000 הוכתרה כחברת כבוד של החברה המלכותית לספרות. כמו כן זכתה בתוארי כבוד באוניברסיטת ליברפול ובאוניברסיטת ג'ון מורס בשנת 2004 וב בשנת 2012. היא הייתה פטרונית של  הבריטי.

## קישורים חיצוניים

* 

## הערות שוליים

קטגוריה:מאיירות בריטיות
קטגוריה:בריטיות שנולדו ב-1927
קטגוריה:בריטים שנולדו ב-1927
קטגוריה:בריטיות שנפטרו ב-2022
קטגוריה:בריטים שנפטרו ב-2022
שגרירות קוריאה הדרומית בישראל

**שגרירות קוריאה הדרומית בישראל** (בקוריאנית: **주이스라엘_대한민국_대사관|주이스라엘 대한민국 대사관**) היא שגרירות של הרפובליקה של קוריאה בישראל שהוקמה ב-1993.

## היסטוריה
קוריאה הדרומית כוננה יחסים דיפלומטיים עם ישראל ב-10 באפריל 1962. ישראל נכללה בשטח האמנתה של שגרירות קוריאה הדרומית בטורקיה. ב-1969 הועברה האמנה לישראל לשגרירות קוריאה הדרומית באיטליה, ויו ג'אה-הונג, השגריר באיטליה, שימש במקביל כשגריר בישראל.

שגרירות קוריאה הדרומית בישראל הוקמה ב-27 בדצמבר 1993. השגריר התושב הראשון, פארק דונג-סון (Park Dong-soon), נכנס לתפקידו ב-1994. ב-10 במרץ 2016 עברה השגרירות למבנה חדש בהרצליה.

## שגרירים

## ראו גם
* נציגויות דיפלומטיות בישראל
* יחסי ישראל–קוריאה הדרומית

## קישורים חיצוניים

* 

## הערות שוליים

קטגוריה:יחסי ישראל – קוריאה הדרומית
קוריאה הדרומית
קטגוריה:הרצליה: מבנים